Ιερά Μητρόπολις Ίμβρου και Τενέδου

Η Ιερά Μητρόπολις Ίμβρου και Τενέδου είναι μία από της Μητροπόλεις του Οικουμενικού Πατριαρχείου εντός της Τουρκίας. Στην εκκλησιαστική και πνευματική δικαιοδοσία της ανήκουν τα νησιά της Ίμβρου και της Τενέδου.

Μητροπολίτης της είναι από τον Μάρτιο του 2020 ο Κύριλλος (Συκής).

 Ιστορικά στοιχεία 
Κατά την πρώτη χριστιανική χιλιετία, η Ίμβρος υπαγόταν κατά πάσα πιθανότητα στην Μητρόπολη Λήμνου και η Τένεδος στην Μητρόπολη Μυτιλήνης, όχι όμως ως επισκοπές, αλλά ως απλές εκκλησιαστικές παροικίες εφόσον δεν θεωρούνταν σημαντικές πληθυσμιακά. Το 1010 για πρώτη φορά η Ίμβρος εμφανίζεται ως Πατριαρχική Εξαρχία, η οποία δόθηκε στον Μιχαήλ Κηρουλάριο, τον μετέπειτα Οικουμενικό Πατριάρχη. Η κατάσταση αυτή της Πατριαρχικής Εξαρχίας διατηρείται μέχρι τον 14ο αιώνα.

Επί αυτοκράτορος Μανουήλ του Παλαιολόγου (1391-1426) η Ίμβρος προήχθη σε Αρχιεπισκοπή, από δε τα μέσα του 15ου αιώνα αναφέρεται ως Μητρόπολη στην 70ή θέση μεταξύ των Μητροπόλεων του Οικουμενικού Πατριαρχείου. Η έδρα της Μητροπόλεως βρισκόταν στον οικισμό Κάστρο μέχρι τον 20ό αιώνα, στις αρχές του οποίου μεταφέρθηκε στον οικισμό Παναγία. 

Μετά την Συνθήκη της Λωζάνης του 1923, η Ίμβρος και η Τένεδος ανήκουν στην Τουρκία. Έτσι, το 1923 αποσπάστηκε από τη Μητρόπολη Μυτιλήνης η Τένεδος και προσαρτήθηκε στη Μητρόπολη Ίμβρου, η οποία έκτοτε φέρει τον τίτλο «Ίμβρου και Τενέδου». Σήμερα είναι η τρίτη κατά τάξη Μητρόπολη του Οικουμενικού Πατριαρχείου, εντός Τουρκίας.

Μητροπολίτης Ίμβρου και Τενέδου είναι από τον Μάρτιο του 2020 ο Κύριλλος (Συκής).

 Επισκοπικός κατάλογος 
+ Όνομα  Έτη  ΣχόλιαΤενέδου Αναστάσιος  5ος αιώνας  καταδικάστηκε από την Γ΄ Οικουμενική Σύνοδο (431) ως Νεστοριανιστής Φλωρέντιος  5ος αιώνας  συμμετείχε στην Δ΄ Οικουμενική Σύνοδο (451) Γεώργιος Χιώτης  11ος αιώνας Ίμβρου Γεώργιος  1397 – ;  Δωρόθεος  ~ 1458 – 1464  Λεόντιος   ~ 1541  Ιωακείμ  ~ 1580  Παρθένιος  αρχές 17ου αιώνα  Μακάριος  ~ 1616  Αθανάσιος  1618 – 1626  καθαιρέθηκε Χριστόφορος  1626 – ; †  Σωφρόνιος  10 Απριλίου 1627 – 27 Ιουλίου 1635  καθαιρέθηκε Νικόδημος  24 Μαρτίου 1652 – ;  Παΐσιος  πριν τον Νοέμβριο 1678 ~ αρχές 18ου αιώνα Δανιήλ  αρχές 18ου αιώνα  Μελέτιος  ; – 2 Μαρτίου 1745  κατόπιν Τήνου Νικηφόρος (Τσέπελης)  Ιανουάριος 1793 – Φεβρουάριος 1825 †  Ιωσήφ  Οκτώβριος 1825 – Φεβρουάριος 1835  κατόπιν Βάρνης Νεόφυτος Γ΄  Φεβρουάριος 1835 – Νοέμβριος 1836 †  από Καστορίας Νεόφυτος Δ΄  2 Νοεμβρίου 1836 – 10 Ιανουαρίου 1853  από Στρωμνίτσης Ιωαννίκιος  10 Ιανουαρίου 1853 – 20 Δεκεμβρίου 1863  από Λιτίτσης, παύθηκε Παΐσιος (Κουρεντής)  20 Δεκεμβρίου 1863 – 1 Μαΐου 1873  από Μηθύμνης Νικηφόρος (Γλυκάς)  2 Μαΐου 1873 – 23 Μαρτίου 1881  από Μηθύμνης Παΐσιος (Κουρεντής)  23 Μαρτίου 1881 – 16 Μαΐου 1902  από Μηθύμνης, β΄ θητεία, καθαιρέθηκε Φιλόθεος (Κωνσταντινίδης)  18 Μαΐου 1902 – 27 Νοεμβρίου 1904 †  από Φιλίππων Ιωαννίκιος (Μαργαριτιάδης)  31 Μαρτίου 1905 – Ιανουαρίου 1908  από Μογλενών Χρυσόστομος (Καβουρίδης)  31 Ιουνίου 1908 – 14 Ιουνίου 1912  από Πελαγονίας Πανάρετος (Πετρίδης)  21 Ιουνίου 1912 – Φεβρουάριος 1922 †  από Ηλιουπόλεως και Θείρων Ιωακείμ (Καβύρης)  24 Φεβρουαρίου 1922 – 9 Οκτωβρίου 1924  από Αμφιπόλεως, κατόπιν ΙκαρίαςΊμβρου και Τενέδου Ιωάννης (Βασιλικός)  16 Οκτωβρίου 1924 – 23 Μαρτίου 1926  από Κωνσταντίας, κατόπιν Βελλάς και Κονίτσης Ιάκωβος (Παπαπαϊσίου)  4 Απριλίου 1926 – 27 Μαΐου 1950  από Δέρκων Μελίτων (Χατζής)  30 Νοεμβρίου 1950 – 19 Φεβρουαρίου 1963  από Ηλιουπόλεως, κατόπιν Χαλκηδόνος Νικόλαος (Κουτρουμπής)  4 Απριλίου 1964 – 15 Φεβρουαρίου 1972  από Ανέων Δημήτριος (Παπαδόπουλος)  15 Φεβρουαρίου 1972 – 16 Ιουνίου 1972  μετέπειτα Οικουμενικός Πατριάρχης Φώτιος (Σαββαΐδης)  2 Σεπτεμβρίου 1972 – 5 Σεπτεμβρίου 2002  από Τράλλεων, κατόπιν Ηρακλείας Κύριλλος Α΄ (Δραγούνης)  5 Σεπτεμβρίου 2002 – 9 Μαρτίου 2020  από Σελευκείας, κατόπιν Μοσχονησίων Κύριλλος Β΄ (Συκής)  9 Μαρτίου 2020 – σήμερα  από Ερυθρών

 Ενορίες και κοινότητες 
Στην Ιερά Μητρόπολη σήμερα, υπάρχουν συνολικά οκτώ (8) κοινότητες. Επτά (7) ιερείς εξυπηρετούν αυτές τις Κοινότητες και τους ναούς.

Πιο συγκεκριμένα:

 Κοινότητα Παναγίας: 
 Ιερός Ναός Κοιμήσεως της Θεοτόκου (Μητροπολιτικός), 
 Ιερός Ναός Παμμεγίστων Ταξιαρχών,
 Ιερός Ναός Παναγίας Ταξειδιανής
 Κοινότητα Αγίων Θεοδώρων: 
 Ιερός Ναός Αγίου Γεωργίου,
 Ιερός Ναός Κοιμήσεως της Θεοτόκου,
 Ιερός Ναός Αγίου Δημητρίου
 Κοινότητα Σχοινουδίου: 
 Ιερός Ναός Αγίας Μαρίνας,
 Ιερός Ναός Κοιμήσεως της Θεοτόκου
 Κοινότητα Αγριδίων: Ιερός Ναός Ευαγγελισμού της Θεοτόκου
 Κοινότητα Γλυκέος: Ιερός Ναός Κοιμήσεως Θεοτόκου 
 Κοινότητα Ευλαμπίου: Ιερός Ναός Αγίας Βαρβάρας (κατειλημμένη Κοινότητα)
 Κοινότητα Κάστρου: 
 Ιερός Ναός Αγίας Μαρίνας (κατειλημμένος Ναός), 
 Ιερός Ναός Αγίου Σπυρίδωνος (κατειλημμένος Ναός)
 Ιερός Ναός Αγίου Νικολάου (κατειλημμένος Ναός)
 Κοινότητα Τενέδου: Ιερός Ναός Κοιμήσεως Θεοτόκου

 Μονές και μετόχια 

 Μετόχια 
 Ιερό Μετόχιο Αγίου Δημητρίου (Ιερά Μονή Αγίας Αικατερίνης Όρους Σινά) στην περιοχή Λιβρόχια Αγριδίων,
 Ιερό Μετόχιο Αγίων Κωνσταντίνου και Ελένης (Ιερά Πατριαρχική και Σταυροπηγιακή Μονή Μεγίστης Λαύρας) στην περιοχή Μέγα Κάμπου Αγίων Θεοδώρων,
 Ιερό Μετόχιο Παμμεγίστων Ταξιαρχών (Ιερά Πατριαρχική και Σταυροπηγιακή Μονή Κουτλουμουσίου) στην περιοχή Γλυκέος,
 Ιερό Μετόχιο Παναγίας Πορταϊτίσσης (Ιερά Πατριαρχική και Σταυροπηγιακή Μονή Ιβήρων) στην Τένεδο.

 Μονύδρια 
 Ιερό Μονύδριο Αγίου Νικολάου, στην περιοχή Μάρμαρο,
 Ιερό Μονύδριο Αρχιστρατήγου του «Καρδαμιώτη» ή «Καλαμιδιώτη», στο Σχοινούδι,
 Ιερό Μονύδριο Αγίας Τριάδος, στο Σχοινούδι,
 Ιερό Μονύδριο Αγίου Γεωργίου «Καστέλιον», στο Σχοινούδι,
 Ιερό Μονύδριο Παναγίας Μπαλωμένης, στην περιοχή Μεσάδι,
 Ιερό Μονύδριο Αρχιστρατήγων, στα Νερήματα Αγίων Θεοδώρων,

 Τοπική αγιολογία 
 Μάρτυρας Αβούδιμος
 Ιερομάρτυρας Κύριλλος ο Λούκαρις
 Νεομάρτυρας Θεόδωρος ο εν Δαρδανελλίοις
 Παναγία Ιμβριώτισσα

 Παραπομπές 

 Πηγές 












Ιμβρου και Τενέδου